EkBass/fiwiki-20250220-pages-articles huggingface dataset:
Eva Gonda de Rivera

Eva Gonda de Rivera on vauras meksikolainen perijätär. Hän on pullotus-, logistiikka- ja vähittäismyyntikonserni FEMSAa () hallituksen puheenjohtajana johtaneen Eugenio Gara Lagüeran (1923–2008) leski. Gonda de Rivera peri miehensä jälkeen Lagüeran suuren (50 prosentin) osakevarallisuuden yrityksestä neljän tyttärensä kanssa. Yhdysvaltalainen talousjulkaisu Forbes arvioi maaliskuussa 2018 Gonda de Riveran ja hänen perheensä omistusten arvoksi 7,1 miljardia dollaria. Hän oli tuolloin Meksikon rikkain nainen. Gonda de Rivera ei osallistu operatiivisesti Femsan johtamiseen. Hänen tyttärensä Eva Maria Garza Lagüera Gonda on kuitenkin naimisissa FEMSAn hallituksen puheenjohtajan José Antonio Fernandezin kanssa. Meksikon ja New Yorkin pörsseissä noteerattu Femsa on liikevaihdolla mitattuna maailman suurin Coca-Colan pullottaja ja Latinalaisen Amerikan suurin jakelija (läsnä ainakin 11 maassa); yhtiö teki 21,4 miljardin dollarin liikevaihdon vuonna 2016. Yhtiöllä oli myös panimoyhtiö Heinekenista 20 prosentin osuus, jonka se sai myydessään panimoliiketoimintansa Heinekenille ja keskityttyään tämän jälkeen virvoitusjuomien tuotantoon. Lisäksi Femsa hallitsee Meksikossa ja Kolumbiassa toimivaa Oxxo-vähittäiskauppaketjua. Sittemmin omistusosuus edelleen laajenneesta Heinekenista on laskenut 14,8 prosenttiin (yhä 2. suurin omistaja). Gonda de Rivera asuu Monterreyssa Meksikon Nuevo Leónin osavaltiossa. Hän on suorittanut kotikaupungissaan Monterreyn teknillisessä instituutissa (yksityinen yliopisto; , ITESM) alemman korkeakoulututkinnon (B.A.). Hän tapasi edesmenneen miehensä tässä oppilaitoksessa opiskellessaan. Gonda di Rivieralla on neljä (toisen lähteen mukaan viisi) lasta. ==Lähteet== ==Aiheesta muualla== *Femsa: 181. Femsa. Market Cap As of May 2017: $33.1 Billion / Suuryritysten Forbes Global 2000 -lista (forbes.com) Luokka:Meksikolaiset miljardöörit Luokka:Elävät henkilöt
Cuba Española (1870)

Cuba Española oli Espanjan laivaston vuonna 1870 vesillelaskettu puurunkoinen tykkivene. == Valmistus == Alus tilattiin räjähdyksessä helmikuussa 1870 tuhoutunut tykkivene Rapido Casa Blancasta Havannasta, missä köli laskettiin helmikuussa 1870. John Ericssonin yhtiö valmisti aluksen höyrykoneen. Puolet aluksen kuluista kattoi hallitus ja loput Espanjalle kuuliaiset Kuuban asukkaat. Alus laskettiin vesille heinäkuussa.spanamwar.com == Palvelus == Palvelukseenotettu alus oli partio- ja vartioaluksena Kuuban aluevesillä. Espanjan-Yhdysvaltain sodan alkaessa alus oli huonossa kunnossa. Päällikkönsä luutnantti Don Luis Poun johdolla alus osallistui 30. kesäkuuta 1898 Mansanillon taisteluun, jossa se vaurioitti USS Hornetia surmaten kolme yhdysvaltalaista merisotilasta. Aluksen miehistö riisui aluksen aseistuksen taistelun päätyttyä 18. heinäkuuta sekä upotti aluksensa. Alus poistettiin alusluettelosta 13. joulukuuta 1898. == Lähteet == Luokka:Espanjan laivaston tykkiveneet
Diego Velasques (1895)

Diego Velasques oli Espanjan laivaston vuonna 1895 vesillelaskettu teräsrunkoinen Diego Velasques -luokan tykkivene, joka oli suunniteltu palvelemaan Kuubassa. == Valmistus == Alus tilattiin Clydebankiltä Skotlannista. Alus laskettiin vesille syyskuussa 1895.spanamwar.com == Palvelus == Palvelukseenoton jälkeen alus siirrettiin Puerto Ricoon. Espanjan- Yhdysvaltain sodassa alus kävi joitakin tuloksettomia tulitaisteluita saartavia Yhdysvaltain laivaston aluksien kanssa. Sodan jälkeen alus lähti Karibialle valvomaan Espanjan etuja alueella. Alus myytiin 1899 Venezuelalle. === Miranda === Alus liitettiin Venezuelan laivastoon nimellä Miranda. Alus oli palveluksessa aina 1940-luvulle saakka. == Lähteet == Luokka:Diego Velasques -luokan tykkiveneet
Cara Theobold

Cara Louise Theobold (s. 8. tammikuuta 1990 Wakefield, West Yorkshire) on englantilainen näyttelijä. Hän opiskeli Lontoon Cityn taidealan korkeakoulussa Guildhall School of Music and Drama. Hänet tunnetaan ehkä parhaiten Ivy Stuartin roolista brittiläisessä draamasarjassa Downton Abbey, josta hänet palkittiin SAG-palkinnolla vuonna 2015. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2016 Zombie Spring Breakers Zombie Spring Breakers Ellie 2018 Ready Player One Ready Player One Tracer Televisiosarjat Vuosi Suomenkielinen nimi Alkuperäinen nimi Rooli Huom. 2012–13 Downton Abbey Downton Abbey Ivy Stuart päärooli 2014 Lovesick Lovesick Ilona McLeod (aik. Scrotal Recall) 2015 Viimeinen tango Halifaxissa Last Tango in Halifax Holly Hakekaa kätilö Call the Midwife Marie Amos The Syndicate The Syndicate Sarah päärooli Together Together Ellen päärooli Harry Price Ghosthunter Harry Price Ghosthunter Sarah Grey päärooli 2016 Crazyhead Crazyhead Amy päärooli 2017– Absentia Absentia Alice Durand päärooli 2018 Kiri Kiri Lucy Videopelit Vuosi Alkuperäinen nimi Rooli Huom. 2016– Overwatch Tracer äänirooli 2016– Heroes of the Storm Tracer äänirooli == Lähteet == == Aiheesta muualla == * * * Cara Theobold BehindTheVoiceActors.comissa Luokka:Vuonna 1990 syntyneet Luokka:Elävät henkilöt Luokka:Englantilaiset näyttelijät Luokka:Videopelien ääninäyttelijät
Eulalia (1882)

Eulalia oli Espanjan laivaston vuonna 1882 valmistunut rautarunkoinen Pilar- luokan tykkivene, joka oli suunniteltu palvelemaan Espanjassa. == Valmistus == Alus tilattiin Ferrolista. Alus valmistui vuonna 1882.spanamwar.com == Palvelus == Espanjan-Yhdysvaltain sodan alkaessa alus oli Cartagenassa. Alus poistettiin alusluettelosta vuonna 1897. == Lähteet == Luokka:Pilar-luokan tykkiveneet
Mary Ure

Eileen Mary Ure (18. helmikuuta 1933 Glasgow – 3. toukokuuta 1975 Lontoo) oli brittiläinen näyttelijä. Hän oli Deborah Kerrin jälkeen toinen skotlantilainen nainen, joka sai Oscar-ehdokkuuden – vuoden 1960 elokuvasta Poikia ja rakastajia. Mary Ure syntyi varakkaaseen skotlantilaisperheeseen. Varallisuuden oli koonnut Maryn isoisoisä, liikemies John Ure. Mary Ure tuli näyttelijänä esille vuonna 1951 Festival of Britain -tapahtumassa, sillä hän oli 16-vuotiaana saanut roolin mysteerinäytelmässä York Mystery PlaysMary Ure. York Mystery Plays. Viitattu 13.4.2018.. Näytelmärooleja tuli sen jälkeen lisää. Hänen ensimmäinen elokuvaroolinsa oli Myrskyssä yli Niilin (1955). Vuonna 1958 hän oli mukana Broadway-produktiossa Nuori viha ja sai roolisuorituksellaan Tony-ehdokkuuden parhaan dramaattisen naisroolin kategoriassa. Ure uusi roolinsa näytelmästä sovitetussa vuoden 1959 elokuvassa Nuori viha, jonka muita pääosia näyttelivät Richard Burton ja Claire Bloom. Burtonin elämäkerran mukaan Burtonilla ja Urella oli tällöin rakkaussuhde.Tragic story of talented actress. Donald Fullarton 27.5.2014. Helensburgh Heritage. Viitattu 13.4.2018. Uudelleen Burton ja Ure kohtasivat elokuvassa Kotkat kuuntelevat (1968). Ure kärsi 1970-luvulla alkoholismista. Sen vuoksi hänet erotettiin vuonna 1974 Broadway-produktiosta Love for Love. Tämä aiheutti masennuksen, jota pahensivat avio-ongelmat. Hänet löydettiin 3. toukokuuta 1975 kuolleena ja kuolinsyyksi osoittautui barbituraattien ja alkoholin yliannostus. Ei tiedetä, oliko se tahallinen. ==Lähteet== ==Aiheesta muualla== * * Luokka:Skotlantilaiset näyttelijät Luokka:Vuonna 1931 syntyneet Luokka:Vuonna 1975 kuolleet
Ferrolano (1860)

Ferrolano oli Espanjan laivaston vuonna 1860 vesillelaskettu puurunkoinen Gaditano-luokan tykkivene. == Valmistus == Alus tilattiin New Yorkista. Alus laskettiin vesille vuonna 1860. Valmistuskustannukset olivat 392 000 pesetaa eli 78 400 dollaria.spanamwar.com == Palvelus == Palvelukseenotettaessa alus oli kuninkaallisena jahtina nimellä Isabel II. Vuoden 1868 vallankumouksen jälkeen alus siirrettiin laivastolle, joka panssaroi sen tykkiveneeksi ja nimesi aluksen Ferrolanoksi. Alus osallistui karlistisotaan 1872-1876. Alus poistettiin alusluettelosta 1897 ollen huoltamatta 1900-luvun alkuun. == Lähteet == Luokka:Gaditano-luokan tykkiveneet
Flecha (1869)

Flecha oli Espanjan laivaston vuonna 1869 valmistunut puurunkoinen Activo- luokan tykkivene. == Valmistus == Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)spanamwar.com == Palvelus == Kuuban kapinan aikana syyskuussa 1870 alus osallistui kapinallisten torjuntaan Santa Cruzin provinssissa. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898. == Lähteet == Luokka:Activo-luokan tykkiveneet
Fradera (1870)

Fradera oli Espanjan laivaston vuonna 1870 valmistettu puurunkoinen tykkivene. == Valmistus == Alus tilattiin Havannasta, missä se valmistui 1870. spanamwar.com == Palvelus == Alus osallistui Kuuban kapinan 1868-1878 torjuntaan. Uuden kapinan alkaessa alus oli jo huonossa kunnossa. Alus poistettiin alusluettelosta 1897 ja romutettiin 1898. == Lähteet == Luokka:Espanjan laivaston tykkiveneet
Gacela (1869)

Gacela oli Espanjan laivaston vuonna 1869 valmistunut puurunkoinen Activo- luokan tykkivene. == Valmistus == Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)spanamwar.com == Palvelus == Kuuban kapinan aikana alus osallistui kapinallisten torjuntaan. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898. == Lähteet == Luokka:Activo-luokan tykkiveneet
Hortense Gordon

Hortense Gordon (24. marraskuuta 1886 Hamilton, Ontario – 6. marraskuuta 1961 Hamilton, Ontario) oli kanadalainen taidemaalari. Hän oli Alexandra Luken ohella toinen abstraktin maalaustaiteen tekijöiden Painters Eleven -ryhmittymän naispuolisista perustajajäsenistä vuonna 1953. Gordon oli ryhmittymän jäsenistä iäkkäin.The Canadian Encyclopedia: Hortense Gordon Gordon oli alkuperäiseltä nimeltään Hortense Crompton Mattice. Hän meni vuonna 1920 naimisiin taiteilija John Sloan Gordonin kanssa. Hänen 1920-luvun alun maalauksissaan on nähtävissä kubismin vaikutus, mutta vuonna 1922 hän innostui Ranskassa ensimmäistä kertaa käydessään abstraktista taiteesta. Hänet otettiin Royal Canadian Academy of Artsin jäseneksi vuonna 1930, ja vuonna 1946 hänestä tuli Yhdysvalloissa ensimmäinen Hans Hofmannin johdolla opintoja suorittanut kanadalainen. Hän kuoli emfyseemaan. == Lähteet == Luokka:Kanadalaiset taidemaalarit Luokka:Vuonna 1886 syntyneet Luokka:Vuonna 1961 kuolleet
Gaditano (1860)

Gaditano oli Espanjan laivaston vuonna 1860 vesillelaskettu puurunkoinen Gaditano-luokan tykkivene. == Valmistus == Alus tilattiin Cartagenasta. Alus laskettiin vesille vuonna 1860.spanamwar.com == Palvelus == Kuuban kapinan alkaessa alus oli huonossa kunnossa. Alus poistettiin alusluettelosta 1895 ja se oli pahoin ränsistynyt 1898. == Lähteet == Luokka:Gaditano-luokan tykkiveneet
Kuningas Kaarlen maa

thumb|Kuningas Kaarlen maan sijainti. Kuningas Kaarlen maa () on saariryhmä Pohjoisessa jäämeressä Huippuvuorista itään. Saarista suurin on Kuningas Kaarlen saari, jonka pinta-ala on 190 km² ja korkeus 320 metriä. Saariston huomasivat norjalaiset kalastajat 1859. Sen kartoitti 1898 Alfred Gabriel Nathorstin retkikunta.Tietosanakirja / 5. Kulttuurisana-Mandingo, palsta 16 == Lähteet == Luokka:Pohjoinen jäämeri Luokka:Norjan saaret Luokka:Huippuvuorten maantiede
Indio (1869)

Indio oli Espanjan laivaston vuonna 1869 valmistunut puurunkoinen Activo- luokan tykkivene. == Valmistus == Alus tilattiin Brooklynin telakalta New Yorkista, missä köli laskettiin 23. kesäkuuta 1869. Alus laskettiin vesille 27. elokuuta. Aluksen valmistuskustannukset olivat 242 500 pesetaa (48 500 USD)spanamwar.com == Palvelus == Alus poistettiin 1896 alusluettelosta. Espanjan-Yhdysvaltain sodan alkaessa alus oli huonossa kunnossa ja romutettiin 1898. == Lähteet == Luokka:Activo-luokan tykkiveneet
5 Canum Venaticorum

5 Canum Venaticorum on tähti Ajokoirissa. 5 Canum Venaticorum on G-tyyppinen jättiläistähti jonka magnituudi on +4.76. Se on suunnilleen 393 valovuotta Maapallosta. Luokka:G-spektriluokan tähdet Luokka:Jättiläistähdet
Den norske Santalmisjon

Norjalainen santalilähetys (), oli norjalainen luterilainen lähetysjärjestö, joka toimi Intian santalien parissa sekä harjoitti myöhemmin lähetystyötä muuallakin ympäri maailmaa. Se toimi osana Norjan kirkkoa. Järjestö perustettiin vuonna 1867 ja lakkautettiin vuonna 2001 sen muodostaessa kahden muun järjestön kanssa Normisjonin. == Historia == Norjalainen santalilähetys perustettiin vuonna 1867 Santal Parganasissa Intiassa Lars Olsen Skrefsrudin ja Hans Peter Børresenin aloitettua siellä lähetystyön yhdessä brittiläisten lähetystyöntekijöiden kanssa. Järjestön tunnettuihin lähetystyöntekijöihin kuuluivat raamatunkääntäjät Paul Olaf Bodding ja Håkon Halvorsrud sekä Olav Hodne. Alueelle perustetusta kirkosta tuli itsenäinen vuonna 1950. Myöhemmin Santalilähetys teki lähetystyötä useissa Aasian, Afrikan ja Etelä-Amerikan maissa. Järjestö lakkautettiin 1. tammikuuta 2001, kun se ja kaksi muuta norjalaista luterilaista kristillistä järjestöä, Det norske lutherske Indremisjonsselskap ja Langesundsfjordens Indremisjonsselskap yhdistyivät yhdeksi järjestöksi nimellä Normisjon. == Lähteet == Luokka:Luterilaisuus Norjassa Luokka:Norjalaiset lähetystyöjärjestöt Luokka:Luterilaisuus Intiassa
25 Canum Venaticorum

25 Canum Venaticorum on kaksoistähti Ajokoirissa. Sen yhdistynyt magnitudi on +4.82 ja on suunnilleen 192 valovuotta Maapallosta. Ensisijainen komponentti, 25 Canum Venaticorum A, on valkoinen A-tyyppinen jättiläistähti jonka magnitudi on +5.01. Sen kumppani, 25 Canum Venaticorum B, on keltavalkoinen F-tyyppinen pääsarjan kääpiö jonka magnitudi on +6.91. Luokka:Ajokoirien tähdistö Luokka:Kaksoistähdet
6 Canum Venaticorum

6 Canum Venaticorum on tähti Ajokoirien tähdistössä. Se on keltainen G-tyyppinen jättiläistähti jonka magnituudi on +5.01. Se on suunnilleen 227 valovuotta Maapallosta. Luokka:G-spektriluokan tähdet Luokka:Jättiläistähdet
Dimítris Lyákos

Dimítris Lyákos (, kansainvälisesti usein Dimitris Lyacos, s. 1966) on kreikkalainen kirjailija. Hän on kirjoittanut Poena Damni -trilogian. Hänen kirjallinen työnsä kuuluu uuden vuosituhannen avantgarde-kirjallisuuden eturintamaan. == Teokset == *Z213: Exit, 2009, 2016 *With the People from the Bridge, 2014, 2018 *The First Death, 1996, 2017 == Aiheesta muualla == *Lyákoksen www-sivusto Luokka:Kreikkalaiset kirjailijat Luokka:Vuonna 1966 syntyneet Luokka:Elävät henkilöt
Leyte (1887)

Leyte oli Espanjan laivaston vuonna 1885 valmistettu Albay-luokan tykkivene, joka oli suunniteltu palvelemaan Filippiineillä. == Palvelus == Espanjan- Yhdysvaltain sodan alkaessa alus vartio Manilanlahden suuta. Manilanlahden taistelun jälkeen alus katosi matalikolla. Alus yritti 29. toukokuuta paeta, mutta USRC McCullogh valtasi aluksen. Sotatoimien jälkeen alus liitettiin 22. maaliskuuta 1900 Yhdysvaltain laivastoon nimellä USS Leyte. Alus poistettiin alusluettelosta 27. toukokuuta 1907 ja myytiin 16. joulukuuta 1907.spanamwar.com == Lähteet == Luokka:Albay-luokan tykkiveneet
21 Canum Venaticorum

21 Canum Venaticorum on tähti Ajokoirien tähdistössä. 21 Canum Venaticorum on valkoinen A-tyyppinen pääsarjan kääpiö, jonka magnituudi on +5.14. Se on suunnilleen 275 valovuotta Maapallosta. Se on luokiteltu Alfa2 Canum Venaticorum tyyppiseksi muuttujaksi ja sen kirkkaus vaihtelee 0.04 magnituudeilla. Tällä tähdellä on 2.55 kertaa Auringon massa ja 2.8 kertaa Auringon säteen. Se säteilee 63 kertaa Aurinkoa enemmän kirkkautta sen ulommasta ilmakehästä 9,772 Kelvinin lämpötilalla. == Lähteet == Luokka:Alfa2 Canum Venaticorum -muuttujat Luokka:A-spektriluokan pääsarjan tähdet
Élise Turcotte

Élise Turcotte (s. 26. kesäkuuta 1957 Sorel, Quebec) on kanadalainen runoilija ja romaanikirjailija. Hän valmistui Montrealissa Quebecin yliopistosta vuonna 1980 kirjallisuuden kandidaatiksi ja vuonna 1984 maisteriksi. Hän sai vielä tohtorinarvon luovassa kirjoittamisessa Sherbrooken yliopistossa vuonna 1991. Hän on opettanut kirjallisuutta Cégep du Vieux-Montréalissa ja kirjoittanut lukuisiin kirjallisuusalan lehtiin.The Canadian Encyclopedia: Élise Turcotte Turcotte sai uransa alussa osakseen tunnustusta runojensa ansiosta. Hän on saanut kahdesti Émile Nelligan -palkinnon nuorille pohjoisamerikkalaisille ranskankielisille runoilijoille: vuonna 1987 teoksesta La voix de Carla ja vuonna 1989 teoksesta La terre est ici. Vuonna 1991 Turcotte julkaisi ensimmäisen romaaninsa (Le Bruit des choses vivantes), josta hän sai Louis Hémon -palkinnon Académie du Languedocilta vuonna 1992. Vuonna 1997 Turcotte julkaisi seuraavan romaaninsa L'île de la merci sekä runokokoelman Deux ou trois feux. == Lähteet == Luokka:Ranskankieliset kirjailijat‎ Luokka:Kanadalaiset runoilijat Luokka:Kanadalaiset kirjailijat Luokka:Vuonna 1957 syntyneet Luokka:Elävät henkilöt
MacMahon (1887)

Mac-Mahón oli Espanjan laivaston vuonna 1887 valmistettu teräsrunkoinen tykkivene. == Valmistus == Alus tilattiin Reales Astilleros de Esteirolta Ferrolista, missä köli laskettiin 8. tammikuuta 1887. Alus laskettiin vesille 21. elokuuta ja otettiin palvelukseen 30. marraskuuta 1888. == Palvelus == Vuodesta 1890 alkaen alus kuului Ferroliin sijoitettuun laivueeseen, minkä mukana se valvoi aluevesiä. Alus oli luetteloissa aina 1930-luvulle saakka.spanamwar.com == Lähteet == Luokka:Reales Astilleros de Esteiro Luokka:Espanjan laivaston tykkiveneet
Santa Cruzin saaret

Santa Cruzin saaret, aiemmin Kuningatar Charlotten saaret, on Salomonsaariin kuuluva saariryhmä Salomonin saariston kaakkoispuolella ja Vanuatun pohjoispuolella. Saarten pinta-ala on 1 004 neliökilometriä ja 1900-luvun alkupuolella siellä oli 7 700 asukasta.Tietosanakirja, 8. Ribot-Stambul, palsta 787 Saariston saaria ovat Nendo, Utapua, Vanikoro, Tikopia, Anuta ja Fatutaka. Ne ovat vuorisia ja tuliperäistä syntyä. Tinakulan saarella on aktiivinen tulivuori. Pikkusaaret ovat korallimuodostumia. Ilmasto on kuuma, kostea ja myrskyinen. Kasvillisuus on rehevää, samantapaista kuin Uudella- Guinealla. Santa Cruzin saarten asukkaat ovat melanesialaisia, parilla saarella polynesialaisia. Saarilta on viety kopraa. Hallinnollisesti Santa Cruz kuuluu Salomonsaariin. Santa Cruzin saaret löysi Álvaro de Mendaña 1595; englantilainen Philip Carteret havaitsi ne uudestaan 1767. Englanti otti saariston haltuunsa 1898. Toisen maailmansodan aikaan saariston edustalla käytiin Santa Cruzin saarten taistelu. == Lähteet == Luokka:Salomoninsaarten saaret‎
19 Canum Venaticorum

19 Canum Venaticorum on kaksoistähti Ajokoirien tähdistössä. Se on suunnilleen 242 valovuotta Maapallosta, perustuen sen parallaksiin. Ensisijainen komponentti, 19 Canum Venaticorum A, on valkoinen A-tyyppinen pääsarjan kääpiö jonka magnituudi on +5.77. Sen kumppani, 19 Canum Venaticorum B, on kymmenen- magnituudin tähti joka sijaitsee vain 0.37 kaarisekuntia ensisijaisesta tähdestä. == Lähteet == Luokka:A-spektriluokan pääsarjan tähdet Luokka:Kaksoistähdet
Manileno (1885)

Manileno oli Espanjan laivaston vuonna 1885 valmistunut rautarunkoinen Manileno-luokan tykkivene. == Valmistus == Alus tilattiin Hongkongista, missä se valmistui vuonna 1885.spanamwar.com == Palvelus == Espanjan-Yhdysvaltain sodassa alus valvoi Mindanaon aluetta. Alkuvuodesta 1899 filippiiniläiset valtasivat aluksen myyden sen amerikkalaisille. Alus liitettiin Yhdysvaltain laivastoon 25. toukokuuta. Alus poistettiin 31. lokakuuta 1900 palveluksesta Cavitessa. Alus oli Caviten laivastontelakalla kunnes se poistettiin alusluettelosta 11. helmikuuta ja myytiin 8. kesäkuuta 1906. == Lähteet == Luokka:Manileno-luokan tykkiveneet
Marivelas (1886)

Marivelas oli Espanjan laivaston vuonna 1886 valmistunut rautarunkoinen Manileno-luokan tykkivene. == Valmistus == Alus tilattiin Hongkongista, missä se valmistui vuonna 1886.spanamwar.com == Palvelus == Espanjan-Yhdysvaltain sodassa alus valvoi Panayn aluetta. Sotatoimien päätyttyä alus myytiin Yhdysvalloille vuonna 1898. Alus liitettiin Yhdysvaltain laivastoon 17. kesäkuuta. Alus poistettiin alusluettelosta 6. kesäkuuta 1908 ja myytiin 2. tammikuuta 1909. == Lähteet == Luokka:Manileno-luokan tykkiveneet
(524522) 2002 VE68

(524522) 2002 VE68 on Aten-asteroidi, joka löydettiin LONEOS-projektilla 11. marraskuuta 2002. Se on myös Maata uhkaava asteroidi eli PHA sekä Venuksen tilapäinen kvasisatelliitti ja samalla ensimmäinen Venuksella tunnettu kvasisatelliitti. Asteroidi näyttää Venuksesta katsottuna kiertävän planeettaa kuun tapaan, mutta todellisuudessa se kiertää Aurinkoa kuten muutkin pikkuplaneetat. == Lähteet == Luokka:Aten-asteroidit Luokka:Venus
Mindoro (1886)

Mindoro oli Espanjan laivaston vuonna 1886 valmistunut rautarunkoinen Manileno-luokan tykkivene. == Valmistus == Alus tilattiin Hongkongista Hong Kong & Whampoa Dockilta, missä se valmistui vuonna 1886.spanamwar.com == Palvelus == Espanjan-Yhdysvaltain sodassa alus valvoi Panayn aluetta. Sodan jälkeen alus myytiin 12. kesäkuuta 1899 Yhdysvalloille, joka liitti sen laivastoonsa nimellä USS Mindoro. Aluksen ensimmäisenä päällikkönä oli M. J. McCormack.DANFS Pian palvelukseenoton jälkeen alus lähti partiomatkalle Luzonin pohjoisrannikolle, missä se purjehti San Fernandosta Filippiinien pohjoisimpaan pisteeseen Aparriin. Alus määrättiin 13. huhtikuuta 1900 Caviteen, missä se poistettiin palveluksesta 23. huhtikuuta ja siirrettiin telakalle puoleksi vuodeksi. Alus palautettiin palvelukseen 31. lokakuuta, minkä jälkeen se siirrettiin Etelä-Filippiineille. Alus saapui Samariin tukeakseen maavoimien maihinnousua 24.-25. marraskuuta Gandara-joen retken aikana. Alus ajoi matalikolle yrittäessään estää kapinallisten poistumisen alueelta. Alus saatiin irti seuraavana päivänä, mutta se ei kyennyt jatkamaan maavoimien tukemista joen mataluuden vuoksi. Se siirrettiin Calbayogiin, missä se laski aluksella olevat sotilaat maihin. Alus lähti Mindanaoon, jonne se saapui 30. marraskuuta. Kymmenen kuukautta alus oli Mindanaon, Samarin ja Cebun alueella partioiden Mindanao, Sulu ja Visayan merillä tukien maavoimia taistelussa kapinallisia vastaan. Alus palasi 13. syyskuuta 1901 Caviteen, missä se poistettiin palveluksesta 26. syyskuuta. Alus palautettiin palvelukseen 19. elokuuta 1904 ja lähti Mindanaoon tukemaan maavoimia Rio Granden alueen kapinallisten tuhoamisessa. Alus partioi Mindanaon edustalla tukien maavoimia, kunnes palasi Caviteen palveluksesta poistettavaksi 17. tammikuuta 1906. Alus lainattiin 31. maaliskuuta maavoimille Manilanlahdelle. Vuodesta 1907 vuoteen 1909 se oli reservissä Cavitessa, kunnes alus palautettiin palvelukseen 10. toukokuuta 1909 päällikkönään Chandler K. Jones. Alus lähti Etelä-Filippiineille, missä sen tehtävänä oli torjua merirosvousta. Joulukuussa alus palasi Caviteen korjattavaksi. Alus liitettiin 30. joulukuuta Aasian laivastoon ja valvoi 15. maaliskuuta 1910 Cebun rannikkoa, kunnes partioi Jolon, Bongon ja Mindanaon ympäristöä. Huhtikuussa 1911 tykkivene palasi Caviteen, missä se poistettiin palveluksesta 11. huhtikuuta. Se poistettiin 19. kesäkuuta 1911 alusluettelosta ja myytiin 19. huhtikuuta 1912 romutettavaksi J. M. Poizat & Companylle. == Lähteet == Luokka:Manileno- luokan tykkiveneet
Solage

Solage oli 1300-luvun lopulla vaikuttanut ranskalainen säveltäjä. Hän työskenteli Berryn herttuan Juhanan palveluksessa ja omisti yhden kappaleistaan tälle. Kaksi muuta kappaletta hän sävelsi kuninkaallisia häitä varten. Codex Chantilly -kokoelmassa oli Solagen säveltämiä kappaleita eniten, kymmenen kappaletta. Osassa sävellyksistä kuuluu Guillaume de Machaut'n edustaman tyylin yksinkertaisuus ja selkeys, mutta joissakin on havaittavissa uudenlaisia vaikutteita muun muassa rytmisenä kompleksisuutena. Kappale "Fumeux fume" osoittaa huomattavaa kromaattisuutta.Solage. HOASM == Lähteet == Luokka:Ranskalaiset säveltäjät Luokka:Renessanssisäveltäjät
MW 18014

MW 18014 oli saksalainen V-2 raketin testilaukaisu 20. kesäkuuta 1944 Internet Archive Peenemündessa. Se on ensimmäinen keinotekoinen esine, joka pääsi avaruuteen. Se saavutti 176 kilometrin apsidin, joka ylittää Kármánin rajan. Se oli vertikaalinen testilaukaisu. Vaikka se pääsi avaruuteen, se tuli alas ja tuhoutui törmätessään Maahan. ==Lähteet== Luokka:1944 Luokka:Saksan avaruustoiminta
Agnes Maule Machar

Agnes Maule Machar (23. tammikuuta 1837 Kingston, Ontario, Kanada – 24. tammikuuta 1927 Kingston, Ontario) oli kanadalainen kirjailija. Hän oli tuottelias kirjoittaja, jonka tuotantoon kuuluu runoja, useita romaaneja sekä historiallista ja elämäkerrallista kirjallisuutta. Machar kirjoitti myös ajan johtaviin aikakauslehtiin.Agnes Maule Machar. The Canadian Encyclopedia Machar oli skotlantilaisten maahanmuuttajien tytär. Hänen isänsä oli presbyteeripappi ja toimi Queen's Universityn rehtorina vuosina 1846–1854. Macharin ensimmäinen romaani Katie Johnstone's Cross: A Canadian Tale (1870) käsittelee päähenkilönsä hengellistä heräämistä. Muussakin kirjallisuudessaan Machar usein painottaa hengellisiä aiheita. Macharin pääteoksena on pidetty kirjaa Roland Graeme, Knight: A Novel of Our Time (1892), jossa hän käsittelee teollistumisen yhteydessä ilmenneitä sosiaalisia ja taloudellisia ongelmia. Hän esittää siinä ratkaisuksi kristillistä veljeyttä ja epäitsekkyyttä. Kirjoissa King and Country: A Story of 1812 (1874), Stories of New France (1890) ja Heroes of Canada (1893) Machar kertoo historiallisia anekdootteja, joiden tarkoitus on herättää isänmaallisia tunteita nuoressa lukijakunnassa. Runoissaan Machar tutustuttaa lukijakuntaansa myös Kanadan maisemiin. == Lähteet == Luokka:Kanadalaiset kirjailijat Luokka:Kanadalaiset runoilijat Luokka:Vuonna 1837 syntyneet Luokka:Vuonna 1927 kuolleet
Hello (Oasiksen kappale)

Hello on brittiläisen rockyhtye Oasiksen kappale, joka on ensimmäinen raita yhtyeen toisella albumilla (What’s the Story) Morning Glory? (1995). Kappale julkaistiin uudelleen Euroopassa promosinglenä syyskuussa 2014. Vinyylin B-puolena on demoversio kappaleesta ”She’s Electric”. ”Hello” kuului Oasiksen soittolistaan (What’s the Story) Morning Glory? Tour -kiertueella vuosina 1995–1996. Se esitettiin ensimmäisen kerran livenä 22. kesäkuuta 1995. == Kappaleet == === Vuoden 2014 uudelleenjulkaisu === == Kokoonpano ja henkilöstö == === Yhtye === * Liam Gallagher – laulu * Noel Gallagher – soolokitara * Paul ”Bonehead” Arthurs – rytmikitara * Paul ”Guigsy” McGuigan – basso * Alan White – rummut, lyömäsoittimet === Tuotanto === * Tuotanto: Owen Morris, Noel Gallagher * Miksaus: Neil Dorfsman, David Swope * Masterointi: Barry Grint, Vlado Meller == Lähteet == Luokka:Oasiksen kappaleet Luokka:Vuoden 1995 kappaleet
Sergei Šumakov

Sergei Šumakov (s. 4. syyskuuta 1992 Tšeljabinsk, Venäjä) on venäläinen jääkiekkohyökkääjä. 23.6.2023 mennessä pelaamissaan 462 KHL:n runkosarjaottelussa hän on kerännyt tehopisteet 116+130=246 ja 76 pudotuspelissä tehopisteet 23+21=44 https://en.khl.ru/players/16230/ ==Lähteet== Luokka:Venäläiset jääkiekkoilijat Luokka:Vuonna 1992 syntyneet Luokka:Elävät henkilöt
Sisustusarkkitehdit SIO

Sisustusarkkitehdit SIO ry on vuonna 1949 perustettu ammatillinen järjestö, joka jakaa tietoa sisustusarkkitehtien työstä. Sisustusarkkitehdit ovat suorittaneet taiteen maisterin loppututkinnon (MA) tai muotoilijan ammattikorkeakoulututkinnon. SIO ry on Ornamon jäsenjärjestö ja ECIAn (European Counsil of Interior Architects) jäsen. SIOssa on yli 770 jäsentä (v. 2019)http://www.sio.fi. SIO edistää rakennustaiteen, laadukkaan ympäristön ja suunnittelun arvostusta ja seuraa alan koulutuksen kehittämistä. SIOn jäsenet käyttävät ammattinimikkeen perässä SIO -lyhennettä. == Historia == Ammattikunta sai alkunsa 1870 perustetussa Veistokoulussa, josta on kehittynyt nykyinen Aalto-yliopisto. Huonekalupiirustusosasto eli niin kutsuttu B-osasto perustettiin vuonna 1915. Vuonna 1948 Ornamon uudelle huonekalujaostolle valittiin ensimmäiseksi puheenjohtajaksi Werner West. Sisustusarkkitehdit SIO ry rekisteröitiin virallisesti yhdistykseksi vuonna 1956.Aaltonen Susanna, FThttp://sio.fi/fi/sio-2/SIO puheenjohtajathttp://sio.fi/fi/ota-yhteytta/ == Palkinnot ja tunnustukset == SIO nimesi vuodesta 1982 jäsenistöstään joka kolmas vuosi Vuoden kalustesuunnittelijan ja kaksi vuotta peräkkäin Vuoden sisustusarkkitehdinVuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021.. Kalustesuunnittelupalkinto annettiin usein tietystä työstä, joten sitä kutsuttiin usein Vuoden huonekalu -palkinnoksi tai SIO:n huonekalupalkinnoksi. Vuonna 2003 kalustesuunnittelupalkinto korvautui Vuoden huonekalusuunnittelija -palkinnolla. Vuodesta 2015 on näiden sijaan jaettu Ornamo-palkintoa, joka nostaa vuosittain esille kolme ajankohtaista ja ansioitunutta muotoilun eri osa-alueiden vaikuttajaa, joista yksi palkitaan.. == SIOn kunniajäsenet == * Eero Aarnio * Päivi Bergroth * Leena Kolinen * Antti Paatero * Pirkko Stenros * Yrjö Wiherheimo * Antti Wuorenjuuri === Edesmenneet kunniajäsenet === * Carin Bryggman * Olavi Hänninen * Lisa Johansson-Pape * Olli Mannermaa * Antti Nurmesniemi * Lasse Ollinkari * Pekka Perjo * Ilmari Tapiovaara * Alli Syvänoja == Lähteet == Luokka:Suomalaiset ammattiliitot
Mihail Pašnin

Mihail Pašnin (s. 11. toukokuuta 1989) on venäläinen jääkiekkopuolustaja. Pašninin KHL-ura alkoi TsSKA:ssa kaudella 2009–2010. Hän on pelannut 592 KHL:n runkosarjaottelussa Pašnin on kerännyt tehopisteet 23+77=100 ja 113 pudotuspeliottelussa 1+10=11. https://en.khl.ru/players/14737/ Hän on pelannut 13 A-maaottelua Venäjän jääkiekkomaajoukkueessa ja voittanut alle 20-vuotiaiden MM- pronssin.http://www.eliteprospects.com/player.php?player=29170 ==Lähteet== Luokka:Venäläiset jääkiekkoilijat Luokka:Vuonna 1989 syntyneet Luokka:Elävät henkilöt
Mestarien liigan kauden 2017–2018 pudotuspelit

Mestarien liigan kauden 2017–2018 pudotuspelit alkoivat 13. helmikuuta ja päättyvät 26. toukokuuta 2018 Kiovan olympiastadionilla Kiovassa, Ukrainassa pelattuun loppuotteluun, joka ratkaisi Mestarien liigan kauden 2017–2018 voittajan. Pudotuspelivaiheessa kilpaili yhteensä 16 joukkuetta. ==Karsiutuneet joukkueet== Lohko Voittajat (Sijoitetut arvonnassa) Toiseksi tulleet (Sijoittamattomat arvonnassa) A Manchester United Basel B Paris Saint-Germain Bayern München C Roma Chelsea D Barcelona Juventus E Liverpool Sevilla F Manchester City Šah’tar Donetsk G Beşiktaş Porto H Tottenham Hotspur Real Madrid ==Neljännesvälierät== ===Ottelut=== Juventus voitti 4–3 yhteistuloksella. \---- Manchester City voitti 5–2 yhteistuloksella. \---- Liverpool voitti 5–0 yhteistuloksella. \---- Sevilla voitti 2–1 yhteistuloksella. \---- Real Madrid voitti 5–2 yhteistuloksella. \---- 2–2 yhteistulos. Roma voitti vierasmaaleilla. \---- Barcelona voitti 4–1 yhteistuloksella. \---- Bayern München voitti 8–1 yhteistuloksella. ==Puolivälierät== ===Ottelut=== 4–4 yhteistulos. Roma voitti vierasmaaleilla. \---- Bayern München voitti 2–1 yhteistuloksella. \---- Real Madrid voitti 4–3 yhteistuloksella. \---- Liverpool voitti 5–1 yhteistuloksella. ==Välierät== ===Ottelut=== Real Madrid voitti 4–3 yhteistuloksella. \---- Liverpool voitti 7–6 yhteistuloksella. ==Loppuottelu== ==Huomioita== ==Lähteet== ==Aiheesta muualla== * Virallinen sivusto Pudotuspelit
Kangasnahkajäkälä

Kangasnahkajäkälä (Peltigera occidentalis) on nahkajäkälien sukuun kuuluva jäkälä. Sen yläpinta on kuivana siniharmaa, kosteana tummanvihreä. Alapinnan verkkosuonitus on reunoilta vaalea, mutta keskiosa on tummanruskea. Liuskat ovat noin 1,5–2,5 senttimetriä leveitä. Kasvaa kangasmetsien kenttäkerroksen sammalikossa, puiden tyvillä ja varjoisien kallioseinämien sammaleissa. Kangasnahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2), dolikorritsiinia (C32H54O3) ja peltidaktyliinia (C32H54O3). == Lähteet == == Aiheesta muualla == * Laji.fi: Kangasnahkajäkälä (Peltigera occidentalis) * Luopioisten kasvisto: Kangasnahkajäkälä (Peltigera occidentalis) * UniProt: Taxonomy - Peltigera occidentalis * Global Biodiversity Information Facility (GBIF): Peltigera occidentalis * Consortium of Lichen Herbaria: Peltigera occidentalis Luokka:Nahkajäkälät
Isotoppo

Isotoppo (Koeleria grandis) on heinäkasvien (Poaceae) heimoon, tupsutoppojen (Koeleria) sukuun kuuluva kasvilaji. Toisinaan isotoppo luetaan samaksi lajiksi kuin röyhytoppo (Koeleria pyramidata). Isotoppo on monivuotinen, yleisväritykseltään puhtaanvihreä heinälaji, joka muodostaa maanalaisia rönsyjä. Se muistuttaa jonkin verran röyhytoppoa (Koeleria pyramidata) ja hentotoppoa (Koeleria macrantha), mutta on erotettavissa niistä rönsyjensä perusteella. Isotoppo voi kasvaa lähes metrinkorkuiseksi ja on kasvutavaltaan löyhästi mätästävä. Sen varret ovat melko vankkoja ja lehdet ovat kapeita, tasaisia sekä reunoiltaan pitkäkarvaisia. Alimmat lehtitupet ovat pitkäkarvaisia ja ylemmät hienokarvaisia. Isotopon kukinto on noin 10 cm pitkä ja melko tiivis röyhy, jonka haarat ovat lyhyitä. Tähkylät ovat 6–7 mm pitkiä ja niissä on teräväkärkiset kaleet sekä ulkohelpeet. Isotoppo kukkii kesä–heinäkuussa. Isotoppoa tavataan muun muassa itäisessä Euroopassa. Isotoppoa ei ole tavattu Suomessa. Suomea lähimmät esiintymät ovat Virossa, Ruotsissa ja Venäjällä. Ruotsissa isotoppoa on löydetty vain yhdeltä paikalta Uplannin Kapellskäristä, jonne sen on arveltu saapuneen laivaliikenteen mukana Venäjältä tai Baltiasta. Isotoppo on ollut 1920-luvulle asti alueella yleinen, mutta vähentynyt sittemmin voimakkaasti. Isotoppo on Ruotsissa rauhoitettu kasvilaji. == Lähteet == == Aiheesta muualla == * Laji.fi: Isotoppo (Koeleria grandis) * Centre for Agriculture and Biosciences International (CABI): Koeleria grandis Luokka:Tupsutopot
María Asunción Aramburuzabala

María Asunción Aramburuzabala Larregui (s. ) on meksikolainen yritysjohtaja, perijätär ja miljardööri. Hän on Meksikon tunnetuimpia liikenaisia ja on toiminut toimii sijoitusyhtiö Tresalia Capitalin toimitusjohtajana vuodesta 1996. Yhdysvaltalainen talousjulkaisu Forbes arvioi maaliskuussa 2018 Aramburuzabalan ja hänen perheensä omistusten arvoksi 5,9 miljardia dollaria. Aramburuzabala syntyi Meksikon pääkaupunki Méxicossa 2. toukokuuta 1963. Hänen isänsä oli Pablo Aramburuzabala Ocaranza ja isoisänsä Espanjasta tullut baskimaahanmuutaja Félix Aramburuzabala Lazcano-Iturburu, joka perusti Modelo- panimoyhtymän (Grupo Modelo) yhdessä ystävänsä Pablo Díezin kanssa. Aramburuzabalan äiti Lucrecia Larregui González oli meksikolainen maalari. Félix Aramburuzabalan aikana panimoyhtymä laajeni; yhtymän Corona-olut nousi esimerkiksi Yhdysvalloissa suosituimmaksi tuontiolueksi. Isänsä jälkeen Aramburuzabala peri äitinsä ja siskonsa kanssa vuonna 1995 suuren erän Modelo- panimon osakkeita. Naiset perustivat omaisuutensa hallitsemiseksi Tresalia Capitalin (Tresalia johdettu sanoista 'kolme liittolaista'). Ajallisesti kutakuinkin samaan aikaan (1996) noin puolet Modelo-panimosta myytiin Anheuser-Buschille, mistä kaupasta The New York Times arvioi Aramburuzan perheen saaneen noin 500 miljoonaa dollaria. Viimeinen 50 prosentin osuus myytiin vuonna 2013 tällöin yhtiöstä jo puolet omistaneelle Anheuser-Busch InBeville 20 miljardin dollarin kauppasummalla; nykyään Aramburuzabala toimii ostajakonsernin hallintoneuvoston jäsenenä. Tresalian on sijoittanut viime vuosina rakennusalalle, tietoliikenteeseen ja internetiin. Omistuksiin kuuluu muun muassa 20 prosentin osuus meksikolaisesta Televisa-mediatalosta; Aramburuzabala on toiminut tämän mediayhtiön hallituksen jäsenenä. Aramburuzabala suoritti alemman korkeakoulututkinnon (kirjanpito; B.Sc./B.A.) Meksikon eliittiyliopistoihin lukeutuvassa Instituto Tecnológico Autónomo de Méxicossa ja kauppatieteideen tohtoritutkinnon (Ph.D.) yhdysvaltalaisessa Chicagon yliopistossa. Hän on ollut kahdesti naimisissa ja eronnut kahdesti. Hänellä on kaksi lasta. Hänet tunnetaan modernin ja nykytaiteen keräilijänä. ==Lähteet== Luokka:Yritysjohtajat Luokka:Meksikolaiset miljardöörit Luokka:Vuonna 1963 syntyneet Luokka:Elävät henkilöt
Knut Ernst Kindt

Knut Ernst Kindt (14. heinäkuuta 1886 Nurmijärvi – 17. maaliskuuta 1967 Helsinki) oli esittelijäneuvos ja maanmittausinsinööri, joka toimi muun muassa hallitusneuvoksen ja valtioneuvoston kansliapäällikön virassa vuosina 1928–1953. ==Katso myös== * Toivo Kulomäki == Lähteet == Luokka:Vuonna 1886 syntyneet Luokka:Vuonna 1967 kuolleet
Eurooppalainen matkustusasiakirja

Eurooppalainen matkustusasiakirja on laittomasti maassa oleskelevien kolmansien maiden kansalaisten palauttamista varten myönnetty vakiomuotoinen asiakirja. Asiakirjan avulla viranomaiset voivat nopeuttaa sellaisten laittomasti EU:n alueella oleskelevien henkilöiden palauttamista, joilla ei ole passia tai henkilökorttia. Matkustusasiakirja on voimassa vain palautusmatkan ajan. Suomessa asiakirjan myöntää poliisi tai rajatarkastusviranomainen. Uusi eurooppalainen matkustusasiakirja korvasi vuodelta 1994 olevan asiakirjan, joka oli nimeltään Euroopan unionin myöntämä maasta poistettavan yhdensuuntainen matkustusasiakirja. Uusi matkustusasiakirja perustuu europarlamentaarikko Jussi Halla-ahon laatimaan mietintäluonnokseen, jonka EU:n parlamentti hyväksyi vuonna 2016. Suomessa uusia eurooppalaisia matkustusasiakirjoja on myönnetty yli 200 kappaletta (kevät 2018). Asiakirjoja on myönnetty lähinnä laittomasti maassa oleskeleville irakilaisille ja afganistanilaisille, joista suurin osa on kielteisen turvapaikkapäätöksen saaneita henkilöitä. == Lähteet == == Aiheesta muualla == * Eurooppalaisen matkustusasiakirjan malli Luokka:Matkustusasiakirjat Luokka:Rajavalvonta
Etelä-Sudanin sisällissota

Etelä-Sudanin sisällissota oli konflikti, jossa vastakkain olivat Etelä- Sudanin hallitus ja sitä vastustavat liikkeet. Sodassa hallitusta vastaan taistelivat SPLM-IO eli Sudanin kansan vapautusliike, Nuerin valkoinen armeija, Kansallinen pelastusrintama ja Etelä-Sudanin demokraattinen liike. Hallituksen puolella taistelivat Etelä-Sudan ja sitä tukevat YK, Uganda ja Etiopia. Sota alkoi joulukuussa 2013, kun presidentti Salva Kiir Mayardit syytti varapresidentti Riek Macharia ja kymmentä muuta vallankaappausyrityksestä. Machar kielsi yrittäneensä vallankaappausta ja loikkasi SPLM-IO-liikkeen johtoon. Taistelut alkoivat aluksi Sudanin kansan vapautusliikkeen ja hallituksen välillä. Ugandalaisia joukkoja osallistui taisteluihin Etelä-Sudanin hallituksen puolelle sodan alettua. Myös YK:n rauhanturvaajia tuli alueelle vuonna 2014. YK:n turvallisuusneuvosto asetti Etelä-Sudanin asevientikieltoon vasta heinäkuussa 2017. Etelä-Sudan ja sitä vastaan kapinoivat ovat solmineet useita aselepoja. Syyskuussa 2018 arvioitiin, että sodassa on kuollut ainakin 383 000 ihmistä. Syyskuussa 2018 Etelä-Sudanin presidentti Salva Kiir ja kapinallisjohtaja Riek Machar allekirjoittivat historiallisen rauhansopimuksen Etiopiassa. Sopimus päätti virallisesti Etelä-Sudania viisi vuotta vaivanneen sisällissodan, joka oli vaatinut yli 300 000 kuolonuhria ja oli ajanut yli 3,5 miljoonaa ihmistä kodeistaan. Helmikuussa 2020 entinen kapinallisjohtaja Riek Machar vannoi virkavalansa Etelä-Sudanin ensimmäisenä varapresidenttinä sinetöiden kuusi vuotta aiemmin alkaneen sodan päättymisen. Samassa yhteydessä astui virkaansa myös kolme muuta varapresidenttiä, joista yksi oli maan "perustajaisän" John Garangin leski Rebecca Garang. Presidenttinä jatkoi maata sen itsenäistymisestä lähtien johtanut Salva Kiir. Uusi siirtymävaiheen yhtenäisyyshallitus aloitti myös toimintansa. Aikaisemmat sopimukset rauhasta olivat nopeasti kaatuneet. Vuonna 2011 itsenäistynyt Etelä-Sudan ajautui veriseen sisällissotaan sen jälkeen, kun presidentti Salva Kiir erotti joulukuussa 2013 Riek Macharin varapresidentin virasta. Etelä-Sudanin kaksi suurinta etnistä ryhmää dinkat ja nuerit alkoivat tämän jälkeen hyökätä toisiaan vastaan. Sopimus siirtymävaiheen hallituksen luomisesta vuoden 2018 rauhansopimuksen mukaisesti oli aiemmin lykkääntynyt kahdesti ja helmikuu 2020 oli asetettu ehdoton takaraja. == Lähteet == == Aiheesta muualla == Luokka:Afrikan valtioiden sisällissodat Sisällissota Luokka:2010-luku
Briana Campos

Briana Marie ”Bri” Campos Barriéntez (s. 2. helmikuuta 1994) on meksikolainen jalkapalloilija, joka kaudella 2018 edustaa Naisten Liigassa pelaavaa Åland Unitedia. Hän on pelannut myös Meksikon naisten jalkapallomaajoukkueessa. == Lähteet == == Aiheesta muualla == *Briana Campos Suomen Palloliiton sivuilla Luokka:Meksikolaiset jalkapalloilijat Luokka:Vuonna 1994 syntyneet Luokka:Elävät henkilöt
Hodh

Hodh on luonnonalue Mauritanian kaakkoisosassa ja Malin rajaseudulla. Se rajoittuu pohjoisessa Dhar Tichittin kalliorinteeseen ja Adaferin ylänköön, koillisessa Djoufin ylätasankoon, idässä ja kaakossa Nigerin sisämaasuistoon ja etelässä Mandinguen ylänköön. Alue on pinnanmuodostukseltaan alavaa tasankoa. Sen eteläosa on Sahelin savannia ja laidunmaata ja pohjoisosa Saharan hiekka-aavikkoa. Mauritanian-puoleinen osa jakautuu Hodh El Gharbin ja Hodh El Charghin hallinto-alueisiin. Jälkimmäinen kuului vuoteen 1944 saakka Ranskan Sudaniin. ==Lähteet== Luokka:Malin maantiede Luokka:Mauritanian maantiede
Motiivi (oikeustiede)

Motiivi on sana, jolla viitataan jonkin teon kannustimeen. Esimerkiksi, jos ihminen tappaa jonkun, niin häneltä kysytään mikä oli hänen motiivi, eli miksi hän teki sen tai mikä oli hänen kannustin toimimaan näin. Luokka:Rikosoikeus
Hasselblad-palkinto

Hasselblad-palkinto on vuosittain merkittävälle valokuvaajalle myönnettävä kansainvälinen palkinto. Sitä jakaa ruotsalainen Erna ja Victor Hasselbladin säätiö, joka syntyi 1979 Hasselblad-kamerayhtiön perustajan Victor Hasselbladin ja hänen vaimonsa testamenttilahjoituksesta. Vuoteen 2009 asti palkintosumma oli 500 000 Ruotsin kruunua. Palkinnon 30-vuotisjuhlavuonna 2010 palkintosumma korotettiin miljoonaan kruunuun. Vuonna 2023 palkinnon arvo oli 200 000 kruunua. Palkintoon kuuluu myös kultainen mitali sekä Göteborgin Hasselblad-keskuksessa pidettävä näyttely voittajan töistä. Säätiön hallitus nimeää vuosittain palkintokomitean jäsenet kansainvälisten valokuvauksen asiantuntijoiden ja tutkijoiden joukosta. Komitea nimittää kolmesta viiteen ehdokasta, joista säätiön hallitus valitsee voittajan. Voittajan nimi julkistetaan Victor Hasselbladin syntymäpäivän, 8. maaliskuuta, tienoilla. Voittajan töistä järjestetään näyttely Hasselblad-keskuksessa myöhemmin samana vuonna. == Palkitut == * 1980 – Lennart Nilsson * 1981 – Ansel Adams * 1982 – Henri Cartier-Bresson * 1983 – palkintoa ei jaettu * 1984 – Manuel Álvarez Bravo * 1985 – Irving Penn * 1986 – Ernst Haas * 1987 – Hiroshi Hamaya * 1988 – Edouard Boubat * 1989 – Sebastião Salgado * 1990 – William Klein * 1991 – Richard Avedon * 1992 – Josef Koudelka * 1993 – Sune Jonsson * 1994 – Susan Meiselas * 1995 – Robert Häusser * 1996 – Robert Frank * 1997 – Christer Strömholm * 1998 – William Eggleston * 1999 – Cindy Sherman * 2000 – Boris Mihailov * 2001 – Hiroshi Sugimoto * 2002 – Jeff Wall * 2003 – Malick Sidibé * 2004 – Bernd ja Hilla Becher * 2005 – Lee Friedlander * 2006 – David Goldblatt * 2007 – Nan Goldin * 2008 – Graciela Iturbide * 2009 – Robert Adams * 2010 – Sophie Calle * 2011 – Walid Raad * 2012 – Paul Graham * 2013 – Joan Fontcuberta * 2014 – Miyako Ishiuchi * 2015 – Wolfgang Tillmans * 2016 – Stan Douglas * 2017 – Rineke Dijkstra * 2018 − Oscar Muñoz * 2019 – Daidō Moriyama * 2020 – Alfredo Jaar * 2021 – ei jaettu * 2022 – Dayanita Singh * 2023 – Carrie Mae Weems * 2024 – Ingrid Pollard Lähde ==Lähteet== ==Kirjallisuutta== *Wieczorek, Alfried – Sui, Claude W. (toim.): Weltstars der Fotografie: Die Preisträger der Hasselblad Foundation. Mannheim: Reiss-Engelhorn-Museen, 2008. ISBN 978-3-927774-23-0. == Aiheesta muualla == * Erna ja Victor Hasselbladin säätiön verkkosivusto Luokka:Valokuvapalkinnot
Ulsterin lippu

Ulsterin lippu on Ulsterin, yhden Irlannin neljästä provinssista lippu. Ulsterin punainen käsi on symboli, joka polveutuu joko O’Neillin dynastiasta tai aikaisen kristillisen ikonografian Dextra Deistä. Punainen risti kultaisella taustalla tulee Burken aatelissuvusta. == Nykyiset muodot ja käyttö == Ulsterin lippua käytetään usein Leinsterin, Munsterin, ja Connachtin lipun rinnalla. Lippu on Ulsterin gaelisen urheilyhdistyksen ja Ulsterin rugbyjoukkueen virallinen lippu. Se on myös osa IRFU:n neljän provinssin lippua ja Irlannin jääkiekkomaajoukkueen lippua. == Lähteet == * The Arms of Ireland: Medieval and Modern,” The Coat of Arms IX * Irlannin heraldriikan kirjasto Irlannissa Luokka:Irlanti
Brandi Love

Brandi Love (oik. Tracey Lynn Livermore, s. 29. maaliskuuta 1973 Raleigh, Pohjois-Carolina) on yhdysvaltalainen pornonäyttelijä. Pornoelokuvissa näyttelemisen hän aloitti vuonna 2004. == Lähteet == * === Viitteet === Luokka:Yhdysvaltalaiset pornonäyttelijät Luokka:Vuonna 1973 syntyneet Luokka:Elävät henkilöt
Mariama Hima

Mariama Hima (s. 1951 Niamey) on Nigerin ensimmäinen naispuolinen elokuvaohjaaja. Hän opiskellut etnologiksi ja on myös poliitikko. Hän on myös maansa ensimmäinen Ranskaan nimitetty naisdiplomaatti. Hima opiskeli Nigerissä kandidaattivaiheeseen asti. Vuonna 1973 hän siirtyi Ranskaan jatkamaan opintojaan etnolingvistiikassa École pratique des hautes études`ssa. Université Paris X:ssa hän väitteli antropologian tohtoriksi vuonna 1989. Hän kuvasi 1980- ja 1990-luvuilla viisi dokumenttielokuvaa, joiden ansiosta hän on Nigerin ensimmäinen naispuolinen elokuvaohjaaja. Elokuvien jälkeen Hima työskenteli lähes vuoden Nigerin kansallismuseossa, ensin konservaattorina ja sitten johtajana. Sen jälkeen maan tuolloinen presidentti Ibrahim Baré Maïnassara nimitti hänet valtiolliseen elimeen, joka edistää naisten tasa- arvoa ja tuo esiin lasten oikeuksia. Tästä virasta hänet nimitettiin maan sosiaaliministeriksi. Ministerikausi oli kuitenkin lyhyt, sillä Hima nimitettiin maansa suurlähettilääksi Ranskaan vuonna 1997. Vuonna 1999 Nigerissä oli sotilasvallankaappaus, jonka yhteydessä presidentti Mainassara surmattiin. Vallankaappaajat sallivat Himan pitää paikkansa suurlähettiläänä. Hänen kautensa suurlähettiläänä kesti vuoteen 2003. Hima on palkittu Ranskan valtion kunniamerkillä sekä Ordre des Palmes académiques mitalilla ansioistaan kulttuurin alalla. == Filmografia == Himan elokuvat ovat dokumentteja. Ne kertovat käsityöläisten elämästä maan pääkaupungissa Niameyssa. Ne ovat saaneet palkintoja Venetsian elokuvafestivaaleilla ja Cinéma du Réelissä Beaubourgissa. * 1984: Baabu Banza (Rien ne se jette), dokumentti, 20 minuuttia. * 1985: Falaw (L’aluminium), dokumentti, 16 minuuttia * 1986: Toukou (Le tonneau), dokumentti * 1987: Katako (Les planches), documentti * 1994: Hadiza et Kalia == Lähteet == Luokka:Nigeriläiset elokuvaohjaajat Luokka:Vuonna 1951 syntyneet Luokka:Elävät henkilöt
Mika Sivunen

Mika Sivunen (s. 16. lokakuuta 1967) on uransa lopettanut suomalainen pesäpalloilija. Vuosina 1986–2007 Sivunen pelasi SM-sarjassa ja Superpesiksessä 465 runkosarjaottelua Seinäjoen Maila-Jussien ja Jyväskylän Kirin joukkueissa. Sivusen kasvattajaseura on Seinäjoen Maila-Jussit. Ulkopelissä Sivusen pelipaikka oli kolmosvahtina. Sivunen valittiin kolme kertaa Itä–Länsi- ja kerran Liitto–Lehdistö-otteluun.Pelaajakortti pesis.fi .xcl http://www.pesis.fi/kilpailu/pelaajakortit/miehet-sb-so/ == Saavutukset == === Pelaajana === * 1 SM-kulta: 1987 * 1 SM-hopea: 1988 * 4 SM-pronssia: 1991, 1995, 1997, 1999 * 3 Itä–Länsi-ottelua: 1988, 1993, 1996 * 1 Liitto–Lehdistö-ottelu: 1989 == Lähteet == Luokka:Vuonna 1967 syntyneet Luokka:Suomalaiset pesäpalloilijat Luokka:Elävät henkilöt